
A digitális transzformáció technológiai hatásainak szisztematikus áttekintése a felsőoktatásban

Kulcsszavak: digitális transzformáció; digitális folyamatfejlesztés; felsőoktatási intézmények; egyetemek; szisztematikus szakirodalmi áttekintés
A digitális transzformáció kulcsszerepet játszik a felsőoktatási intézmények modernizációjában, növelve azok működési hatékonyságát és versenyképességét a globális piacon. A digitális megoldások egyre inkább felváltják a hagyományos módszereket, és a digitalizáció teret nyer az oktatásban, kutatásban, valamint az adminisztratív folyamatokban. Jelen dolgozat célja, hogy szisztematikus irodalmi áttekintés keretében feltérképezze a digitális transzformáció megjelenési területeit a felsőoktatásban. A kutatás során egyetemekre és más felsőoktatási intézményekre fókuszálok, különös tekintettel a digitális transzformációra, digitális folyamatokra és technológiákra. Az irodalmi forrásokat a Scopus adatbázisból a PEO kulcsszó mátrix alapján kerestem, majd a PRISMA módszer segítségével szűrtem és elemeztem. Eredményeim hozzájárulnak a digitális transzformáció felsőoktatásban betöltött szerepének mélyebb megértéséhez, és iránymutatást nyújthatnak az intézmények számára a fejlesztési területek meghatározásában.



